Երկուշաբթի Ոստիկանության մամուլի եւ հասարակայնության հետ կապերի վարչությունից «Ազատություն» ռադիոկայանին փոխանցել էին, որ միջադեպի առնչությամբ հարուցվել է քրեական գործ, կատարվում է նախաքննություն։ Ոստիկանության հետաքննիչները երեկ այցելել էին Հայ ազգային կոնգրեսի կենտրոնական գրասենյակ, բացատրություններ վերցրել տուժածների մի մասից, եւ պայմանավորվել էին այսօր շարունակել բացատրություններ վերցնելու գործընթացը, ինչպես նաեւ ուղեգրեր տրամադրել տուժածներին՝ դատաբժշկական փորձագետի մոտ գնալու նպատակով։